OpenLLM-France/wikimedia huggingface dataset:
# Tour La Provence 2020

El Tour La Provence 2020, fou la cinquena edició del Tour La Provence i es disputà entre el 13 i el 16 de febrer de 2020 sobre un recorregut de 633 km repartits entre quatre etapes. La cursa formà part del calendari de l'UCI ProSeries 2020, amb una categoria 2.Pro.
El vencedor fou el colombià Nairo Quintana Rojas (Arkéa-Samsic), que s'imposà per poc més d'un minut a Aleksandr Vlàssov (Team Astana) i Aleksei Lutsenko (Team Astana).

## Equips

En aquesta edició hi prenen part 21 equips:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 13 de feb | Castèurainard – les Santes Maries de la Mar | etapa plana | 149,5 | Nacer Bouhanni | Nacer Bouhanni |
| 2a etapa | 14 de feb | Aubanha – La Ciutat | etapa de mitja muntanya | 174,9 | Aleksandr Vlàssov | Aleksandr Vlàssov |
| 3a etapa | 15 de feb | Istre – Ventor | etapa de muntanya | 140,2 | Nairo Quintana Rojas | Nairo Quintana Rojas |
| 4a etapa | 16 de feb | Avinyó – Ais de Provença | etapa accidentada | 170,5 | Owain Doull | Nairo Quintana Rojas |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :
Font: ProCyclingStats :

### Etapa 4

Font: ProCyclingStats :

## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació de la muntanya | Classificació dels esprints | Classificació dels joves | Classificació per equips |
| 1 | Nacer Bouhanni | Nacer Bouhanni | Charlie Quarterman | Nacer Bouhanni | Charlie Quarterman | Sunweb |
| 2 | Aleksandr Vlàssov | Aleksandr Vlàssov | Jonas Koch | Aleksandr Vlàssov | Aleksandr Vlàssov | Astana |
| 3 | Nairo Quintana | Nairo Quintana | Jonas Koch | Aleksandr Vlàssov | Aleksandr Vlàssov | Astana |
| 4 | Owain Doull | Nairo Quintana | Jonas Koch | Alexey Lutsenko | Aleksandr Vlàssov | Astana |
| Classificacions finals | Classificacions finals | Nairo Quintana | Jonas Koch | Alexey Lutsenko | Aleksandr Vlàssov | Astana |

## Referències

* ↑ «Bouhanni se lleva la primera etapa del Tour de la Provenza». El Mundo Deportivo, 13-02-2020 [Consulta: 19 febrer 2020].
* ↑ «Alexandr Vlasov gana la 2ª en el Tour de La Provence». biciciclismo.com, 14-02-2020 [Consulta: 19 febrer 2020].
* ↑ «Nairo Quintana se estrena a lo grande con su nuevo equipo en el Mont Ventoux». El Mundo Deportivo, 15-02-2020 [Consulta: 19 febrer 2020].
* ↑ Piedrabuena, Celes «Nairo Quintana, siete meses después: “Cuando tienes confianza y las piernas te siguen...”». El Mundo Deportivo, 16-02-2020 [Consulta: 19 febrer 2020].

## Enllaços externs

* Tour La Provence 2020 a ProCyclingStats
# Tour La Provence 2017

El Tour La Provence 2017, fou la 2a edició del Tour La Provence i es disputà entre el 21 i el 23 de febrer de 2017 sobre un recorregut de 547 km repartits entre tres etapes. La cursa formà part del calendari de l'UCI Europa Tour 2017, amb una categoria 2.1.
El vencedor final fou l'australià Rohan Dennis (BMC Racing Team), amb dos segons d'avantatge respecte Mattia Cattaneo (Androni Giocattoli) i a quatre de Alexandre Geniez (AG2R La Mondiale) que completaren el podi.
Dennis també fou el vencedor de la classificació per punts; Jan Polanc (UAE Abu Dhabi) guanyà la muntanya i Léo Vincent (FDJ) la dels joves. El BMC Racing Team fou el millor equip.

## Equips

En aquesta edició hi prenen part 16 equips:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 21 de feb | Aubanha – Istre | etapa accidentada | 205,9 | Justin Jules | Justin Jules |
| 2a etapa | 22 de feb | Miramàs – La Ciutat | etapa accidentada | 169,9 | Alexandre Geniez | Rohan Dennis |
| 3a etapa | 23 de feb | Ais de Provença – Marsella | etapa accidentada | 171,4 | Mattia Cattaneo | Rohan Dennis |

### Etapa 1

Fonts: ProCyclingStats Cycling Archives :
Fonts: ProCyclingStats Cycling Archives :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :

## Classificació final

Font: ProCyclingStats :

## Referències

* ↑ «Rohan Dennis gana la segunda edición del Tour de la Provenza». lavanguardia.com, 23-02-2017 [Consulta: 24 febrer 2017].

## Enllaços externs

* Tour La Provence 2017 a ProCyclingStats
# Bhatika Tissa

Bhatika Tissa (Batiya Tissa II) fou rei d'Anuradhapura (Sri Lanka) del 141 al 165, succeint al seu pare Mahallaka Naga.
Fou un rei amb un bon cor i un profund respecte pels monjos dels dos sexes, om va demostrar amb gran ofrenes per a ells. Va construir una paret circular al Maha Vihara. Va construir dues vihares i a una d'elles li va dedicar el tanc d'aigua de Mahagama. Va construir també una Uposatha o sala de monjos al Thuparama, i al país de Vanni va construir el tanc d'aigua de Ekavapi. El seu regnat fou pròsper i va durar 24 anys.
A la seva mort el va succeir el seu germà petit Kanittha Tissa.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Bharudpura

Bharudpura o Bharud Pura fou un petit estat tributari o thakurat garantit de l'agència Bhil a l'Índia central, format per tres pobles. La població de l'estat el 1881 era segons la Gaceta Imperial de 71.724 habitants, que sembla massa alta per només tres pobles (probablement serien 7.124).
El sobirà era un bhúmia i governava sobre tres pobles (Bharudpura, Kanripura i Mandu) pagant un tribut de 33 lliures a l'estat de Dhar pel qual tenia en jagir els dos primers pobles mentre que Mandu era possessió perpètua. Els ingressos anuals s'estimaven en 300 lliures.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Tungnaá

El Tungnaá és un riu del sud d'Islàndia. Ha estat emprat per a produir electricitat al seu pas per les centrals hidroelèctriques de Vatnsfell, Sigalda, Hrauneyjafoss i Sultartangi.

## Referències

* ↑ Landsvirkjun - Vatnsfell
* ↑ Landsvirkjun - Sigalda
* ↑ Landsvirkjun - Hrauneyjafoss
* ↑ Landsvirkjun – Sultartangi
# Traubach-le-Bas

Traubach-le-Bas (en alsacià Needertröibàch) és un municipi francès, situat a la regió del Gran Est, al departament de l'Alt Rin. L'any 1999 tenia 393 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 339 | 346 | 332 | 349 | 366 | 393 |

## Administració

Llista d'alcaldes :
| Període | Identitat | Partit |
| 2001- | Jean Claude Bischoff | |
# Nicolas Durand

Nicolas Durand, nascut el 4 d'octubre de 1982 a Tolosa (Llenguadoc), és un jugador de rugbi a XV francès. Ha jugat amb la selecció de França i juga al lloc de mig de melé al Racing Métro 92.
Revelació de la temporada 2004-2005, una lesió al final de temporada el privà d'una possible convocatòria amb la selecció de França.
# Neckertal

Neckertal és un municipi del cantó de Sankt Gallen (Suïssa), situat al districte de Toggenburg. El municipi va ser format a principis del 2009 amb la fusió prèvia dels municipis de Brunnadern, St. Peterzell i Mogelsberg.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Necla Güngör

Necla Güngör, de nom complet Necla Güngör Kırağası (Ankara, 1982), és una entrenadora de futbol turca. Güngör va ser la primera directora tècnica (entrenadora) d'una selecció nacional de futbol a Turquia, en ser la responsable de la selecció nacional femenina sub-15, el 2012.
Necla Güngör nasqué i cresqué en una família de tres fills a Ankara. Estudià a l'Escola Superior de Ciències i Tecnologia dels Esports a la Universitat de Hacettepe de la capital turca. Va tenir les seues primeres experiències com a entrenadora a Gençlerbirliği, dins l'equip del director tècnic Ersun Yanal. Després treballà per a Ankaraspor i, quatre anys més tard de la primera experiència a Gençlerbirliği, a Manisaspor, també amb Yanal.
Actualment és la responsable de la selecció nacional femenina sub-17 i també del Comité per al desenvolupament del futbol femení a Turquia. A més és educadora en campus de nenes que volen ser futures futbolistes i professora en cursos d'entrenadors.
És casada amb Sertan Kırağası.

## Referències

* ↑ http://www.tff.org/default.aspx?pageID=283&ftxtID=15756
* ↑ http://www.hurriyet.com.tr/kadin-teknik-direktorun-idolu-fatih-terim-25100391
* ↑ http://www.ulkercocuklaricinfutbol.com/tag/necla-gungor-kiragasi/ Arxivat 2017-01-07 a Wayback Machine.
* ↑ http://www.taskk.org.tr/tr/news/6-antrenor-egitimi-daha-tamamlandi/4771 Arxivat 2017-01-06 a Wayback Machine.

## Vegeu també

* Dilek Koçbay

## Enllaços externs

* Els meus animadors més apassionats eren el meu pare hacı i el meu avi vaiz (Entrevista amb Necla Güngör; Nota: Hacı són els pelegrins a La Meca i vaiz és una persona que dona discursos a la mesquita) (turc)
# Bohuslavita

La bohuslavita és un mineral de la classe dels fosfats. Rep el nom en honor del mineralogista i geòleg txec Bohuslav Fojt, per les seves contribucions a la mineralogia i la geologia econòmica.

## Característiques

La bohuslavita és un fosfat de fórmula química Fe$^{3+}$₄(PO₄)₃(SO₄)(OH)·nH₂O. Va ser aprovada com a espècie vàlida per l'Associació Mineralògica Internacional l'any 2019, sent publicada per primera vegada el mateix any. Cristal·litza en el sistema triclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions del Museu d'Història Natural de la Universitat de Pisa (Itàlia), amb el número de catàleg: 19899 (buca della vena); a les col·leccions del departament de mineralogia i petrologia del Museu Nacional de Praga, a la República Txeca, amb el número de catàleg: p1p 1/2018; i al Museu d'Història Natural del Comtat de Los Angeles, a Los Angeles (Califòrnia) amb el número de catàleg: 66768.

## Formació i jaciments

Va ser descrita a partir de les mostres obtingudes a dos indrets: la mina Buca della Vena, a Stazzema (Toscana, Itàlia), i a Horní Město, al districte de Bruntál (Regió de Moràvia i Silèsia, Txèquia). També ha estat trobada en un tercer indret: la mina Jeremias Glück, situada a la localitat de Garnsdorf (Turíngia, Alemanya).

## Referències

* ↑ «Bohuslavite» (en anglès). Mindat. [Consulta: 20 juliol 2021].
# Bohuslän

Bohuslän és una província de Suècia a Götaland. Té 4.400 km² i està situada a la part més al nord del país del litoral occidental. Limita amb Dalsland al nord-est, amb Västergötland al sud-est, al braç Skagerrak de la Mar del Nord a l'oest i el comtat d'Østfold, de Noruega, al nord.
Bohuslän rep el nom del castell noruec medieval de Båhus. Båhuslen va ser un comtat de Noruega des de l'any 1050 fins al Tractat de Roskilde de 1658, quan el Regne de Dinamarca-Noruega va perdre aquesta zona com també el Skåneland en favor de Suècia.

## Geografia

El litoral és rocós i envolta un arxipèlag d'unes 3.000 illes i 5.000 illots (skerries). Formen la part nord de l'arxipèlag de Gothenburg. En temps antics les roques produïen molts naufragis. Dues illes grans, Orust i Tjörn, constitueixen el seu propi municipi. El punt més alt és Björnepiken amb 224 metres.
L'únic fiord de Suècia, el Gullmarn o Gullmarsfjorden, es troba prop de Lysekil.
El litoral de Bohuslän està classificat com la setena zona del món de vida silvestre per CNN Travel.
Els seus llacs tendeixen a ser petits, els més grans es troben a la zona nord i sud dels llacs Bullaren amb un total de 40 km².

### Població

A 31 de desembre de 2009, tenia 287.223 habitants, amb una densitat de població de 65,3 habitants/km².

### Illes de Bohuslän

| Björkö Bohus Malmön Brattön Dyngö Dyrön Fotö Grötö Gullholmen Hamburgö Hisingen (parcialment) Härmanö | Hyppeln Hållö Hälsö Hönö Kalvsund Koster Klädesholmen Källö-Knippla Käringön | Malmön Marstrand Orust Rörö Resö Stenungsön Tjörn Vinga Åstol Öckerö |

### Assentaments principals de Bohuslän

* Kungälv (aproximadament 1.100)
* Lysekil (1903)
* Marstrand (aproximadament 1.200)
* Strömstad (1672)
* Uddevalla (1498)
Altres assentaments:
| Andalen Brastad Björlanda Fiskebäckskil Fjällbacka Grebbestad Gothenburg (la part nord-oest de la ciutat es troba a Hisingen, i la majoria de les illes a Bohuslän) Hamburgsund Henån Herrestad Hjuvik Hunnebostrand | Kungshamn Ljungskile Munkedal Rabbalshede Rönnäng Skärhamn Smögen Stenungsund Stora Höga Tanumshede Torslanda Öckerö |

## Història

Durant el període de la migració (300 a 700)i l'Edat Viking (700-1000), la zona va formar part de Viken, i tenia sues entitats: Ranrike al nord i Elfsyssel al sud.

## Cultura

A Bohuslän hi ha una varieta del dialecte Götaland del suec. Té restes de l'idioma noruec.

## Referències

* ↑ Reddy, Jini. «10 of the world's last great wilderness areas». CNN, 06-03-2013. [Consulta: 4 maig 2013].
* 1 2 Statistics Sweden
* article Bohuslän from Nordisk familjebok (1905). In Swedish.

## Enllaços externs

* Bohuslän - Official tourist site Arxivat 2010-01-09 a Wayback Machine.
* Destination northern Bohuslän
* Destination south Bohuslän
* Language Arxivat 2003-02-16 a Wayback Machine.
* The religious background of Bohuslän rock art (PDF)
# Tribu Paiute-Xoixoni de la Reserva i Colònia Fallon

La Tribu Paiute-Xoixoni de la Reserva i Colònia de Fallon és una tribu reconeguda federalment dels paiute del nord i xoixoni occidentals al comtat de Churchill (Nevada). El seu autònim és Toi Ticutta que vol dir "menjadors de boga."

## Reserves

La tribu Paiute-Xoixoni de Fallon té una reserva federal, la Reserva índia paiute-xoixoni de Fallon, at 39° 31′ 16″ N, 118° 37′ 03″ O﻿ / ﻿39.52111°N,118.61750°O﻿ / 39.52111; -118.61750, al comtat de Churchill. La reserva fou establida en 1887 amb 5.540 acres (22,4 km²). En 1990 vivien a la reserva 356 membres de la tribu, que en 2000 havien augmentat a 620. En 1992, 900 individus eren registrats com a membres de la tribu. Propera a la ciutat de Fallon hi ha la més petita i geogràficament separada Colònia Paiute-Xoixoni Fallon, a 39° 29′ 05″ N, 118° 45′ 38″ O﻿ / ﻿39.48472°N,118.76056°O﻿ / 39.48472; -118.76056, que té dues seccions separades que es troben al centre de Fallon i l'aeroport municipal de Fallon, al nord-est de la ciutat.

## Avui

La seu de la Tribu Paiute-Xoixoni es troba a Fallon (Nevada)). La tribu és governada per un consell tribal de set membres. Len George n'és l'actual portaveu tribal.
Numa News és un periòdic mensual editat per la tribu.

## Referències

* 1 2 3 Pritzker, 226
* ↑ d'Azevedo, 464
* ↑ "Lovelock Paiute Tribe." Arxivat 2011-07-13 a Wayback Machine. IICOC Business Directory. (retrieved 8 Dec 2009)
* ↑ "Western Shoshone, BIA and Senator Reid Meeting Update." Arxivat 2009-12-20 a Wayback Machine. Fallon Paiute Shoshone Tribe. 17 Sept 2009 (retrieved 8 Dec 2009)
* ↑ "Numa News Subscriptions." Arxivat 2009-12-20 a Wayback Machine. Fallon Paiute Shoshone Tribe. (retrieved 8 Dec 2009)

## Bibliografia

* d'Azevedo, Warren L., Volume Editor. Handbook of North American Indians, Volume 11: Great Basin. Washington, DC: Smithsonian Institution, 1986. ISBN 978-0-16-004581-3.
* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1.

## Enllaços externs

* Tribu paiute-xoixoni Fallon, web oficial
# Tribu Paiute-Xoixoni de Lone Pine

La Tribu Paiute-Xoixoni de Lone Pine és una tribu reconeguda federalment de les tribus ameríndies mono i timbisha vora Lone Pine al comtat d'Inyo, Califòrnia. Estan relacionats amb la Tribu Paiute Big Pine de la vall d'Owens. La seu tribal és a Lone Pine.

## Llengua

Els membres de la tribu Paiute-Xoixoni de Lone Pine parlen tradicionalment paiute del nord, una branca numic de la família lingüística uto-asteca (Timbisha és numic central i mono és numic occidental).

## Reserva Lone Pine

Els amerindis Paiute-Shoshone de la comunitat de Lone Pine són una tribu reconeguda federalment que resideix a la reserva índia Lone Pine al comtat d'Inyo, al centre-est de Califòrnia, a la vall d'Owens al cantó oriental de Sierra Nevada. La reserva té 237 acres (0,96 km²). Aproximadament 350 dels 1.400 membres registrats de la tribu viuen a la reserva. La reserva es va establir el 20 d'abril de 1939 després de la negociació d'intercanvi de terres entre el Departament de l'Interior dels Estats Units i la ciutat de Los Angeles. En 1990-1991, 168 dels 296 membres registrats vivien a la reserva.

## Referències

* 1 2 California Indians and Their Reservations. Arxivat 2011-01-01 a Wayback Machine. San Diego State University Library and Information Access. 2009 (consultat 8 Dec 2009)
* ↑ "Northern Paiute." Arxivat 2013-09-25 a Wayback Machine. Four Directions Institute. (consultat 8 Dec 2009)
* 1 2 "Home Page." Long Pine Paiute-Shoshone Reservation. (consultat 8 Dec 2009)
* ↑ Pritzker, 229

## Bibliografia

* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1.

## Enllaços externs

* Lone Pine Paiute-Shoshone Reservation, web oficial
# Bongani Khumalo

Bongani Khumalo (Manzini, Swazilàndia, 6 de gener del 1987) és un exfutbolista sud-africà que jugava com a defensa central. Va ser internacional amb la selecció de Sud-àfrica.

## Referències

* ↑ «Παρουσιάζεται στις 19.30 ο Κουμαλό». paok24.com. Arxivat de l'original el 21 de maig 2013. [Consulta: 18 juliol 2012].
* ↑ «BONGANI IN PAOK LOAN». tottenhamhotspur.com. [Consulta: 18 juliol 2012].

## Enllaços externs

* Bongani Khumalo Arxivat 2012-11-04 a Wayback Machine. al web de la FIFA (anglès)
* Historial de la carrera Arxivat 2010-01-03 a Wayback Machine. a National Football Teams (anglès)
# Numeració oficial dels municipis suïssos

La Numeració oficial dels municipis suïssos és una xifra que s'atribueix a cada municipi suís per part de l'Oficina Federal d'Estadística (OFS).

## Llista oficial dels municipis

La llista oficial dels municipis suïssos es posa al dia per part de l'OFS en virtut de l'article 6 de l'ordenança del 30 de desembre de 1970 sobre els noms de lloc, dels municipis i de les estacions (RS 510.625). Aquesta llista és la referència federal dels noms dels municipis i estan classificats per cantons i per districtes.
Aquesta llista es pot consultar a l'enllaç següent:
* «Statistique suisse - Répertoire officiel des communes».

## Regles de numeració

Com s'indica aquí baix, els municipis es classifiquen per cantó i per districte, després per ordre alfabètic. Llavors s'atribueix un número que es va incrementant a cada municipi, però es deixen números lliure per tal si els municipis canvien de districte o fins i tot de cantó.
Com a exemple:
| Cantó | Districte | Número de municipi | Nom |
| ZH | 101 | 1 | Aeugst am Albis |
| ZH | 101 | 2 | Affoltern am Albis |
| JU | 2603 | 6806 | Vendlincourt |

## Problemes actuals i solucions

La numeració actual presenta alguns problemes, sobretot pel que fa a canvis de municipis, fusions... S'ha parlat d'adoptar un nou model.

## Codis cantonals

| Cantó | Codis |
| Cantó de Zuric | 0001-0261 |
| Cantó de Berna | 0301-0996 |
| Cantó de Lucerna | 1001-1150 |
| Cantó d'Uri | 1201-1220 |
| Cantó de Schwyz | 1301-1375 |
| Cantó d'Obwalden | 1401-1407 |
| Cantó de Nidwalden | 1501-1511 |
| Cantó de Glarus | 1601-1629 |
| Cantó de Zug | 1701-1711 |
| Cantó de Friburg | 2001-2336 |
| Cantó de Solothurn | 2401-2622 |
| Cantó de Basilea-Ciutat | 2701-2703 |
| Cantó de Basilea-Camp | 2761-2895 |
| Cantó de Schaffhausen | 2901-2974 |
| Cantó d'Appenzell Ausser-Rhoden | 3001-3038 |
| Cantó d'Appenzell Inner-Rhoden | 3101-3111 |
| Cantó de Sankt Gallen | 3201-3444 |
| Cantó dels Grisons | 3501-3987 |
| Cantó d'Argòvia | 4001-4323 |
| Cantó de Turgòvia | 4401-4951 |
| Cantó de Ticino | 5001-5322 |
| Cantó de Vaud | 5401-5939 |
| Cantó del Valais | 6001-6300 |
| Cantó de Neuchâtel | 6401-6511 |
| Cantó de Ginebra | 6601-6645 |
| Cantó de Jura | 6701-6806 |
# Ninjababy

Ninjababy és una pel·lícula dramàtica noruega del 2021 dirigida per Yngvild Sve Flikke, a partir d'un guió de Johan Fasting, basada en la novel·la gràfica Fallteknikk d'Inga H Sætre. La pel·lícula és protagonitzada per Kristine Thorp, Arthur Berning i Nader Khademi. S'ha doblat i subtitulat al català.
La pel·lícula es va exhibir per primer cop al Festival Internacional de Cinema de Tromsø el 18 de gener de 2021 i va tenir una estrena internacional al 71è Festival Internacional de Cinema de Berlín a la secció Generation 14plus.

## Repartiment

* Kristine Thorp com a Rakel
* Arthur Berning
* Nader Khademi

## Referències

* 1 2 3 4 Mitchell, Wendy. «TrustNordisk drawn to Norway's 'Ninjababy' (exclusive)». Screen Daily, November 8, 2019. [Consulta: February 8, 2021].
* ↑ «Ninjababy». Goita què fan, ara!. [Consulta: 14 setembre 2023].
* ↑ Roxborough, Scott. «Berlin Film Festival Unveils First Films». The Hollywood Reporter, February 8, 2021. [Consulta: February 8, 2021].
# Txepoix

Txepoix (en rus Чепош) és un poble de la República de l'Altai, a Rússia. El 2016 tenia 739 habitants. Txepoix es troba a la vall del riu Katun, a 28 km al nord-oest de Txemal, la seu administrativa de la província.

## Referències

* ↑ «Оценка численности постоянного населения Республики Алтай по населённым пунктам за 2012-2016 годы». Arxivat de l'original el 2019-03-04. [Consulta: 24 setembre 2018].
* ↑ Расстояние от Элекмонара до Чемала
# Neil Franklin

Cornelius "Neil" Franklin (24 de gener de 1922 - 9 de febrer de 1996) fou un futbolista anglès de la dècada de 1950.
Defensà els colors de Crewe Alexandra, Hull City AFC, Stockport County i Stoke City FC. També jugà breument a Independiente Santa Fe de Colòmbia.
Fou internacional amb la selecció d'Anglaterra entre 1946 i 1950.

## Referències

* ↑ Matthews, Tony. The Encyclopaedia of Stoke City. Lion Press, 1994. ISBN 0-9524151-0-0.
* ↑ Stoke City 101 Golden Greats. Desert Islands Books, 2002. ISBN 1-874287-55-4.
* ↑ Franklin, Neil a National-Football-Teams.com (anglès)
* ↑ Neil Franklin profile on Stoke City hall of fame
* ↑ profile at Spartacus Educational
* ↑ Neil Franklin: A Career Destroyed in Six Matches
# Boremel

Boremel (en ucraïnès: Боремель) és un poble de la província de Rivne, que s'estén al llarg d'un banc del riu Styr, a Ucraïna. La primera referència escrita que cita el poble és de l'any 1100. Boremel va passar a formar part de la Ucraïna soviètica a partir 17 de setembre del 1937, a causa del Pacte Mólotov-Ribbentrop.

## Segona Guerra Mundial

Els alemanys van ocupar Boremel el 25 de juny de 1941, i van ordenar la confiscació béns i propietats dels jueus locals. Les autoritats alemanyes van ordenar l'establiment d'un Consell Jueu (Judenrat), format per set homes i una unitat de policia. El 1942 els nazis van establir un gueto, i el mateix any la major part dels seus habitants van ser assassinats a la riva del riu Styr.

## Referències

* ↑ (anglès) Boremel (Michałówka), Yad Vashem. The Untold Stories, (accés 27-12-18)